Boer wil in hok sit vir minderbevoorregtes - Maroela Media
Hoe verseker jy dat 'n liefdadigheidsinisiatief volgens plan verloop? 'n Boer van Naboomspruit in Limpopo gaan op 10 Julie tydens Nasionale Bokkieweek in 'n hok klim en eers weer uitklim wanneer R100 000 ingesamel is vir plaaslike studente se studiefondse.
Johan de Beer, 'n Solidariteit Helpende Hand-takvoorsitter, gaan as deel van die Naboomspruit-gemeenskap se inisiatief om geld op kreatiewe maniere in te samel vir studente wat nie studiegeld kan bekostig nie, poog om talle jongmense se lewe met dié projek te verander.
Helpende Hand se studiefondssentrum (SFS) het verder ook die Sente vir Studente-projek van stapel gestuur om gemeenskappe te ondersteun wat in hulle jeug belê. Vir elke sent wat die gemeenskap insamel, verdubbel die SFS die bedrag tot en met R25 000.
"Hierdie projek het Johan de Beer geïnspireer om sy eie vryheid op te gee. Op 10 Julie gaan Johan die koue trotseer en in 'n hok klim wat uitgestal word by die Nasionale Bokkieweek. Die hok sal heeltemal leeg wees totdat daar R25 000 ingesamel is. Dan eers sal Johan basiese behoeftes soos kos en water ontvang," sê Helpende Hand in 'n verklaring.
Verlede jaar is daar deur die Nasionale Sente vir Studente-projek R868 797 ingesamel.
Die Nasionale Bokkieweek bestaan sedert 1991 en word jaarliks aangebied wanneer skole-rugbyspanne teen mekaar kragte meet.